Retaule del Sant Esperit

context: Als carrers del costat dret hi ha les escenes de Jesús adult. Començant per la part alta, la primera és d'un gran simbolisme, perquè representa la incorporació formal a l'Església mitjançant el baptisme de Jesús a mans de Joan Baptista al riu Jordà. El passatge bíblic és narrat pels quatre evangelistes; a l'Evangeli de Marc es descriu: "Jesús vingué des de Natzaret de Galilea i fou batejat per Joan al Jordà. I tot seguit, mentre sortia de l'aigua, veié que el cel s'esquinçava i que l'Esperit Sant, com un colom, baixava cap a ell. I una veu digué des del cel: Tu ets el meu Fill, el meu estimat; en tu m'he complagut."［Marc 1:9-11］ Joan Baptista descriu l'esdeveniment en primera persona a Joan 1:32-34: "He vist que l'Esperit baixava del cel com un colom i es posava damunt d'ell. Jo no el coneixia, però el qui m'envià a batejar amb aigua em va dir: Aquell damunt el qual veuràs que l'Esperit baixa i es posa, és el qui bateja amb l'Esperit Sant." Al demacrat rostre del Baptista, l'autor hi reflecteix la seva sorpresa amb una expressió entre arravatada i continguda. Darrere seu hi ha un altre personatge que també mostra admiració per l'esdeveniment que es desenvolupa al centre de la composició. Jesús està despullat i submergit al riu fins a la cintura. La seva figura es transparenta en el verd de l'aigua, que mostra uns tons degradats molt ben realitzats. Sobre el seu cap, el colom que simbolitza l'Esperit Sant està descendint des del firmament estrellat, que es representa al capdamunt de la taula, per sobre del cel, que, com en altres obres gòtiques, és daurat. A l'esquerra de l'escena, dos àngels amb les ales verdes i vermelles sostenen les robes del Messies.[9]
qas: answers: text: de Jesús adult
question: Quines escenes hi ha als carrers del costat dret?

answers: text: mitjançant el baptisme
question: Com s'incorpora Jesús a l'església segons l'escena?

answers: text: al riu Jordà
question: On és batejat Jesús?

answers: text: entre arravatada i continguda
question: Com és l'expressió del rostre de Sant Joan Baptista a l'escena?

context: En aquesta restauració s'eliminen les taules que s'havien afegit el segle xix, es recuperen les dues taules dels extrems de la predel·la original i, per ocupar l'espai central buit, es va optar per una taula allargada obra de Lluís Borrassà. Aquesta peça només és 14 anys més moderna i la seva temàtica encaixa dins el relat iconogràfic del retaule. Representa l'enterrament de Crist i contrasta amb la resta del retaule perquè mostra un gran dramatisme. L'escena de l'enterrament mostra la cara deformada pel dolor de Crist mort i la tristesa dels qui el vetllen.[8]
qas: answers: text: les taules que s'havien afegit el segle xix
question: Què van eliminar en aquesta restauració?

answers: text: de Lluís Borrassà
question: De qui és obra la taula del centre?

answers: text: les dues taules dels extrems de la predel·la original
question: Què van recuperar en aquesta restauració?

answers: text: l'enterrament de Crist
question: Què representa la taula central?

answers: text: un gran dramatisme
question: Què mostra la taula central?

context: El Retaule del Sant Esperit és una obra del pintor gòtic català Pere Serra ubicada a la Seu de Manresa i realitzada vers 1394. Es tracta d'un retaule de grans dimensions i de gran riquesa iconogràfica, amb vint-i-dues escenes (sense comptar-hi les trenta-sis figures de sants pintades als sis entrecarrers), i es considera l'obra mestra de l'autor. Va ser encarregat per la Confraria dels Cuiraters de Manresa, que tenia el Sant Esperit com a patró. Es tracta d'una narració al voltant de la figura del Sant Esperit i la seva intercessió en els principals passatges bíblics. El relat comença amb la Creació del Món i la infantesa i maduresa de Jesús, continua amb la seva Passió fins a l'Ascensió i la Pentecosta —peça central i de trànsit entre els quadres de la vida de Jesús—, i s'acaba amb escenes relatives a la creació de l'Església i l'inici de l'apostolat cristià.
qas: answers: text: Pere Serra
question: Qui va pintar el Retaule del Sant Esperit?

answers: text: a la Seu de Manresa
question: On està ubicat el Retaule del Sant Esperit?

answers: text: vint-i-dues
question: Quantes escenes té el Retaule del Sant Esperit?

answers: text: trenta-sis
question: Quantes figures de sants hi ha pintades als entrecarrers del Retaule del Sant Esperit?

answers: text: la Confraria dels Cuiraters de Manresa
question: Qui va encarregar el Retaule del Sant Esperit?

context: La peça central, amb l'Enterrament de Jesús, la va pintar Lluís Borrassà el 1411 per a un retaule dedicat a Sant Antoni Abat, una obra encarregada el 24 de gener de 1408 al fuster Pere de Puig, pel que fa a l'estructura, i de la qual només es conserva aquesta peça.[18] L'estil d'aquest artista s'ha de situar dins el gòtic internacional, diferent de l'italogòtic de Pere Serra, i posa més èmfasi en el dramatisme de les escenes, a través de la representació dels sentiments i els contrastos de color.[8] És una obra del període de maduresa de Borrassà, que mostra uns personatges amb gran tensió anímica, mans crispades i rostres carregats d'emoció.[18]
qas: answers: text: Lluís Borrassà
question: Qui va pintar la peça central?

answers: text: l'Enterrament de Jesús
question: Què hi ha a la peça central?

answers: text: per a un retaule dedicat a Sant Antoni Abat
question: Per a què va pintar la peça central Lluís Borrassà?

answers: text: dins el gòtic internacional
question: On hem de situar l'estil de Lluís Borrassà?

answers: text: en el dramatisme de les escenes
question: En què posa èmfasi l'estil de Lluís Borrassà?

context: La següent escena continua la narració als carrers de la dreta. Es tracta de la Resurrecció de Jesús, una escena on hi ha un canvi de registre i es passa del dolor de la Crucifixió a la visió triomfant de Crist en la resurrecció. La figura central és Jesús, que porta el símbol de la Santa Creu i de la Resurrecció. Acaba de sortir de la tomba de pòrfir vermell després d'haver estat oberta per l'àngel enviat per Déu. A la part inferior de l'escena, s'hi veuen els dos soldats que havien estat enviats per Pilat per protegir el sepulcre i evitar que el cos fos robat.［Mateu 27:66］ Els soldats estan estirats a terra, com desmaiats.[9] L'artista ha volgut recollir la presència de Maria, que, segons una tradició medieval, ho va poder veure des de la finestra de casa seva: Prima vidit (la primera a veure'l), segons ho descriu sant Ambròs.[17]
qas: answers: text: la Resurrecció de Jesús
question: Quina és la següent escena?

answers: text: triomfant
question: Com es veu Crist en l'escena de la Resurrecció?

answers: text: de la Santa Creu i de la Resurrecció
question: Quin símbols porta Jesús a l'escena?

answers: text: els dos soldats
question: Qui hi ha a la part inferior de l'escena?

answers: text: estirats a terra, com desmaiats
question: Com estan els dos soldats de l'escena?

context: Al seu costat, i molt relacionada amb la resurrecció, hi ha l'escena de l'Aparició de Jesús al cenacle davant dels deixebles. Per donar continuïtat a l'escena anterior, Jesús mostra les mateixes robes i els mateixos atributs. Tot i haver-hi diversos apòstols a l'escena, només es poden veure les imatges de sant Pere, sant Pau i un altre de no identificat. La resta, al darrere, s'intueixen pels nimbes.[9]
qas: answers: text: l'Aparició de Jesús al cenacle davant dels deixebles
question: Quina escena hi ha al seu costat?

answers: text: les mateixes robes i els mateixos atributs
question: Què mostra Jesús a l'escena?

answers: text: donar continuïtat
question: Què aconsegueix el pintor fent que Jesús vesteixi igual que a l'escena anterior?

answers: text: sant Pere, sant Pau i un altre de no identificat
question: Quines imatges d'apòstols podem veure a l'escena?

answers: text: pels nimbes
question: Per on s'intueixen la resta d'apòstols a l'escena?